**Projektinis variantas**

|  |
| --- |
| PATVIRTINTALietuvos Respublikos švietimo ir mokslo ministro 2016 m. d. įsakymu Nr. V- |

|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.1.2-CPVA-V-721 PRIEMONĖS „SEKTORINIŲ PRAKTINIO MOKYMO CENTRŲ PLĖTRA“ PROJEKTŲ FINANSAVIMO SĄLYGŲ APRAŠAS**  |

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.2-cpva-V-721 priemonės „Sektorinių praktinio mokymo centrų plėtra“ projektų finansavimo sąlygų aprašas (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos 2014 m. rugsėjo 8 d. Europos Komisijos įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014)6397) (toliau – Veiksmų programa), 9 prioriteto „Visuomenės švietimas ir žmogiškųjų išteklių potencialo didinimas“ 09.1.2-CPVA-V-721 priemonės „Sektorinių praktinio mokymo centrų plėtra“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos švietimo ir mokslo ministro 2015 m. balandžio 23 d. įsakymu Nr. V-380 „Dėl 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinio stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Nacionalinį stebėsenos rodiklių skaičiavimo aprašą, patvirtintą Lietuvos Respublikos švietimo ir mokslo ministro 2015 m. balandžio 23 d. įsakymu Nr. V-380 (toliau – Nacionalinis stebėsenos rodiklių skaičiavimo aprašas);

2.3. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.4. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.5. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas ES struktūrinių fondų svetainėje www.esinvesticijos.lt (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams);

2.6. Lietuvos Respublikos švietimo įstatymą;

2.7. Lietuvos Respublikos profesinio mokymo įstatymą;

2.8. Profesinio mokymo plėtros 2014–2016 metų veiksmų planą, patvirtintą Lietuvos Respublikos švietimo ir mokslo ministro 2014 m. rugsėjo 29 d. įsakymu Nr. V-851 „Dėl Profesinio mokymo plėtros 2014–2016 metų veiksmų plano patvirtinimo“ (kartu su 2016 m. rugsėjo 9 d. įsakymo pakeitimu Nr. V-767) (toliau – Veiksmų planas);

2.9. Valstybės projektų atrankos tvarkos aprašą, patvirtintą Lietuvos Respublikos švietimo ir mokslo ministro 2014 m. gruodžio 16 d. įsakymu Nr. V-1219 „Dėl Valstybės projektų atrankos tvarkos aprašo patvirtinimo“ (toliau – Valstybės projektų atrankos tvarkos aprašas);

2.10. Investicijų projektų, kuriems siekiama gauti finansavimą iš Europos sąjungos struktūrinės paramos ir / ar valstybės biudžeto lėšų, rengimo metodiką, patvirtintą Viešosios įstaigos Centrinės projektų valdymo agentūros direktoriaus 2014 m. gruodžio 31 d. įsakymu Nr. 2014/8-337 „Dėl viešojo ir privataus sektorių partnerystės projektų rengimo ir įgyvendinimo metodinių rekomendacijų patvirtinimo“ (toliau – Investicijų projektų rengimo metodika);

2.11. Optimalios projekto įgyvendinimo alternatyvos pasirinkimo kokybės vertinimo metodiką, patvirtintą 2014–2020 metų Europos Sąjungos struktūrinių fondų investicijų veiksmų programos valdymo komiteto 2014 m. spalio 13 d. posėdžio sprendimo protokolu Nr. 35, (toliau – Optimalios projekto įgyvendinimo alternatyvos pasirinkimo kokybės vertinimo metodika);

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. **sektorinis praktinio mokymo centras** – vieno ar kelių Lietuvos ūkio sektorių modernia praktinio mokymo įranga aprūpinta profesinio mokymo įstaiga arba jos padalinys, teikiantis pirminio ir tęstinio praktinio profesinio mokymo paslaugas visiems Lietuvos gyventojams, siekiantiems įgyti kvalifikaciją ar ją tobulinti;

4.2. **universalaus dizaino principas** – produktų (gaminių, paslaugų, aplinkos), kuriais gali naudotis visi žmonės kuo platesniu mastu nepriklausomai nuo jų funkcinių galimybių, kūrimo principas, numatytas 2014–2020 m. nacionalinėje pažangos programoje.

5. Priemonės įgyvendinimą administruoja Lietuvos Respublikos švietimo ir mokslo ministerija (toliau – Ministerija) ir viešoji įstaiga Centrinė projektų valdymo agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija.

7. Projektų atranka pagal Priemonę bus atliekama valstybės projektų planavimo būdu.

8. Pagal Aprašą projektams įgyvendinti numatoma skirti iki 48 949 505,00 eurų (keturiasdešimt aštuonių milijonų devynių šimtų keturiasdešimt devynių tūkstančių penkių šimtų penkių eurų 00 ct), iš kurių iki 41 607 079,00 eurų (keturiasdešimt vieno milijono šešių šimtų septynių tūkstančių septyniasdešimt devynių eurų 00 ct) - Europos Regioninės plėtros fondo lėšos, iki 7 342 426,00 eurų (septynių milijonų trijų šimtų keturiasdešimt dviejų tūkstančių keturių šimtų dvidešimt šešių eurų 00 ct) - Lietuvos Respublikos valstybės biudžeto lėšos. Iš jų 2 496 425,00 eurų (du milijonai keturi šimtai devyniasdešimt šeši tūkstančiai keturi šimtai dvidešimt penki eurai 00 ct) Europos Regioninės plėtros fondo lėšų ir 440 546,00 eurų (keturi šimtai keturiasdešimt tūkstančių penki šimtai keturiasdešimt šeši eurai 00 ct) Lietuvos Respublikos valstybės biudžeto lėšų (toliau – veiklos lėšų rezervas) galės būti skirta projektams finansuoti tik Lietuvos Respublikos Vyriausybei patvirtinus Veiksmų programos priedo pakeitimą, kuriuo veiklos lėšų rezervas bus skirtas Veiksmų programos 9 prioritetui „Visuomenės švietimas ir žmogiškųjų išteklių potencialo didinimas“ įgyvendinti.

9. Priemonės tikslas – mokymosi sąlygų gerinimas jaunimui ir suaugusiems sektoriniuose praktinio mokymo centruose.

10. Pagal Aprašą remiama veikla – sektorinių praktinio mokymo centrų plėtra, investicijos į sektorinius centrus turinčių profesinio mokymo įstaigų bendrabučius, kad juose galėtų apsistoti mokiniai iš kitų įstaigų ir tęstinio mokymosi programų dalyviai ir kitas susijusias centrų švietimo erdves.

11. Pagal Apraše nurodytą remiamą veiklą valstybės projektų sąrašą numatoma sudaryti:

11.1. 2017 m. I-II ketvirtį į valstybės projektų sąrašą įtraukiant projektus, kurių investicijų poreikiui įvertinti neprivalo būti rengiami investicijų projektai;

11.2. 2017 m. II-III ketvirtį į valstybės projektų sąrašą įtraukiant projektus, kurių investicijų poreikiui įvertinti privalo būti rengiami investicijų projektai.

**II SKYRIUS**

**REIKALAVIMAI PAREIŠKĖJAMS IR PARTNERIAMS**

11. Pagal Aprašo 10 punkte nurodytą remiamą veiklą galimi pareiškėjai yra profesinio mokymo įstaigos, įvardintos Veiksmų plano 5 priede „Profesinio mokymo plėtros 2014-2016 metų veiksmų plano 1.2 įgyvendinimo priemonės „Gerinti profesinio mokymo įstaigų infrastruktūrą ir materialinį aprūpinimą“ 1.2.1 veiklos „Profesinio mokymo įstaigų infrastruktūros plėtros projektų vykdymas“, projektų sąrašas“ (toliau – 5 priedas).

12. Galimi partneriai – profesinio mokymo įstaigos. Partnerio įtraukimo į projektą būtinumas turi būti pagrįstas projektiniame pasiūlyme dėl valstybės projekto įgyvendinimo (toliau - projektinis pasiūlymas) ir investicijų projekte.

13. Partneriams keliami tie patys reikalavimai kaip ir pareiškėjui. Atsakomybė už projekto įgyvendinimą tenka pareiškėjui.

**III SKYRIUS**

 **PROJEKTAMS TAIKOMI REIKALAVIMAI**

14. Projektas turi atitikti Projektų taisyklių 10 skirsnyje nustatytus bendruosius reikalavimus.

15. Projektas turi atitikti specialųjį projektų atrankos kriterijų, patvirtintą Veiksmų programos stebėsenos komiteto 2016 m. spalio 13 d. posėdžio nutarimu Nr. 44P-18.1 (20) - t.y. projektas turi atitikti Veiksmų plano nuostatas. Vertinama, ar projekto veiklos atitinka Veiksmų plano 1 priedo 1.2 priemonės „Gerinti profesinio mokymo įstaigų infrastruktūrą ir materialinį aprūpinimą“ 1.2.1 veiklą „Profesinio mokymo įstaigų infrastruktūros plėtros projektų vykdymas“ ir 5 priede numatytus pareiškėjus.

16. Pagal šį Aprašą nefinansuojami didelės apimties projektai.

17. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 36 mėnesių nuo projekto sutarties pasirašymo dienos.

18. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas Projektų taisyklių nustatyta tvarka, bet ne ilgiau kaip 12 mėnesių, ir nepažeidžiant Projektų taisyklių 213.1 ir 213.5 papunkčiuose nustatytų terminų.

19*.* Projekto veiklos turi būti vykdomos Lietuvos Respublikoje.

20. Projektu turi būti siekiama toliau išvardintų priemonės įgyvendinimo stebėsenos rodiklių:

20.1. produkto rodiklio „Investicijas gavusios vaikų priežiūros arba švietimo infrastruktūros pajėgumas“ (rodiklio kodas P.B.235). Minimali rodiklio reikšmė – nenustatoma;

20.2. pasirinktinai vieno iš rodiklių:

20.2.1. produkto rodiklio „Bent už 289 tūkst. eurų pagal veiksmų programą ERPF lėšomis atnaujintos profesinio mokymo įstaigos” (rodiklio kodas P.S.378). Minimali rodiklio reikšmė – 1 įstaiga.

20.2.2. produkto rodiklio „Profesinio mokymo įstaigos, kuriose pagal veiksmų programą ERPF lėšomis atnaujinta infrastruktūra“ (rodiklio kodas P.N.721). Minimali rodiklio reikšmė – 1 įstaiga.

21. Aprašo 20.2.2. papunktyje nurodyto priemonės įgyvendinimo stebėsenos rodiklio skaičiavimui taikomas Nacionalinis stebėsenos rodiklių skaičiavimo aprašas nustatytas Priemonių įgyvendinimo plane. Aprašo 20.1 ir 20.2.1. papunkčiuose nurodytų priemonės įgyvendinimo stebėsenos rodiklių skaičiavimui taikomas Veiksmų programos stebėsenos rodiklių skaičiavimo aprašas. Visų priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje www.esinvesticijos.lt.

21. Projekto parengtumui taikomi šie reikalavimai:

21.1. jei planuojama ūkinė veikla gali turėti poveikį aplinkai ir ji patenka į Lietuvos Respublikos planuojamos ūkinės veiklos poveikio aplinkai vertinimo įstatymo taikymo sritį ir vadovaujantis Planuojamos ūkinės veiklos poveikio aplinkai vertinimo įstatymu yra privaloma atlikti poveikio aplinkai vertinimą, pareiškėjas, iki paraiškos pateikimo įgyvendinančiajai institucijai turi būti parengęs planuojamos ūkinės veiklos poveikio aplinkai vertinimo ataskaitą ir turėti atsakingos institucijos sprendimą dėl planuojamos ūkinės veiklos galimybių ar atrankos išvadą;

21.2. jei planuojama veikla susijusi su įsteigtomis ar potencialiomis „Natura 2000“ teritorijomis ar artima tokių teritorijų aplinka, iki paraiškos pateikimo įgyvendinančiajai institucijai turi būti atliktas „Natura 2000“ teritorijų reikšmingumo nustatymas, vadovaujantis Planų ar programų ir planuojamos ūkinės veiklos įgyvendinimo poveikio įstaigoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto Lietuvos Respublikos aplinkos ministro 2006 m. gegužės 22 d. įsakymu Nr. D1-255 „Dėl Planų ar programų ir planuojamos ūkinės veiklos įgyvendinimo poveikio įstaigoms ar potencialioms „Natura 2000“ teritorijoms reikšmingumo nustatymo tvarkos aprašo patvirtinimo“, nuostatomis ir turėti atsakingos institucijos Planų ar programų įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvadą;

21.3. jei pareiškėjas planuoja vykdyti statybos darbus, jis iki paraiškos pateikimo įgyvendinančiajai institucijai turi būti įgijęs teisę statyti, rekonstruoti, remontuoti ir ateityje naudoti finansuotiną turtą. Daiktinės pareiškėjo (partnerio) teisės į statinį ir (ar) žemę, kuriame įgyvendinant projektą bus vykdomi statybos darbai, turi būti įregistruotos įstatymų nustatyta tvarka ir galioti ne trumpiau kaip penkerius metus nuo projekto finansavimo pabaigos. Jei statinys ar žemės sklypas yra naudojamas pagal panaudos ar nuomos sutartį, pareiškėjas turi turėti panaudos davėjo ar nuomotojo raštišką sutikimą vykdyti projekto veiklas.

22. Negali būti numatyti projekto apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projektas turi prisidėti prie moterų ir vyrų lygybės principo įgyvendinimo ir (arba) skatinti nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimą, t. y.:

22.1. įgyvendinant Aprašo 10 punkte nurodytą veiklą, numatomas aktyvus prisidėjimas prie universalaus dizaino principo įgyvendinimo – atnaujinami / įrengiami statiniai turi atitikti ne mažiau kaip 5 reikalavimus, pateikiamus Aprašo 22.1.1–22.1.11 papunkčiuose (atitikčiai projektų atrankos kriterijams įvertinti pildomas Aprašo 2 priedas):

22.1.1. kiekvienoje ugdymo patalpoje turi būti įrengta bent viena darbo vieta, kuria galėtų naudotis specialiųjų poreikių turintys asmenys. Šioje darbo vietoje darbastaliai / darbiniai paviršiai ir visų prietaisų jungikliai turėtų būti pasiekiami iš sėdimos pozicijos;

22.1.2. jei ugdymo patalpoje numatytos kompiuterizuotos darbo vietos, specialiųjų poreikių asmenims pritaikytose kompiuterizuotose darbo vietose turi būti ši papildoma adaptacinė įranga: alternatyvios kompiuterio valdymo priemonės (įvairios programos ir priedai kompiuteriams, leidžiantys kompiuterį valdyti asmenims, kurie dėl negalios ar kitos priežasties negali naudotis standartine kompiuterio klaviatūra ir pele), ekrano skaitytuvas;

22.1.3. jei ugdymo patalpoje yra demonstravimo lenta, turi būti įrengtas jos apšvietimas, kurio valdymas būtų nepriklausomas nuo bendro patalpos apšvietimo valdymo;

22.1.4. priešgaisrinės ir / ar kitos apsaugos sistemos turi turėti ir garsinį, ir vaizdinį (pvz., pavojaus atveju užsidegančios lempos ar ekranai) perspėjimą apie pavojų;

22.1.5. specialiųjų poreikių asmenims skirtos darbo vietos turi būti įrengiamos ugdymo patalpos pradžioje arba kuo arčiau mokytojo stalo;

22.1.6. tarpai tarp stalų eilių arba darbastalių turi būti pakankami, kad galėtų judėti specialiosiomis judėjimo priemonėmis besinaudojantys asmenys;

22.1.7. darbastalių ir įrangos išdėstymas ugdymo patalpoje turi būti toks, kad patekimas į darbo vietą būtų tiesus ir lengvas (kelyje link darbo vietos nebūtų kliūčių, pvz., spintelių);

22.1.8. jei projekto įgyvendinimo metu planuojama įrengti erdvę demonstravimui, darbo vietų išdėstymas toje patalpoje turi būti įrengiamas taip, kad visiems mokiniams mokytojas ir demonstruojama medžiaga būtų gerai matoma;

22.1.9. patalpa turi būti apšviesta tolygiai, kad nekristų šešėliai, darbo paviršiai turi būti matiniai, kad nesusidarytų atspindžiai;

22.1.10. turi būti sudaryta galimybė reguliuoti / kontroliuoti patalpos apšvietimo lygį (t. y. įrengiami būvio, šviesos davikliai arba jungikliai atskiroms šviestuvų grupėms);

22.1.11. pastatuose turi būti įrengti išėjimus žymintys ženklai, atitinkantys Statybos techninių reikalavimų reglamento STR 2.01.01 (2):1999 „Esminiai statinio reikalavimai. Gaisrinė sauga“, patvirtinto Lietuvos Respublikos aplinkos ministro 1999 m. gruodžio 27 d. įsakymu Nr. 422 „Dėl reglamento str. 2.01.01(2):1999 „Esminiai statinio reikalavimai. Gaisrinė sauga“ patvirtinimo“, 52.2 papunkčio reikalavimus ir tualetus žymintys ženklai, atitinkantys Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms”, patvirtinto Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl str 2.03.01:2001 "Statiniai ir teritorijos. Reikalavimai žmonių su negalia reikmėms" patvirtinimo”, 142, 143 punktų reikalavimus.

22.2. Jei planuojamos lėšos PMĮ patalpų/bendrabučių atnaujinimui/įrengimui yra didesnės nei 640.000,00 eurų, ir jei šie statiniai, pagal Aprašo 10 punkte numatomą finansuoti veiklą, neatitinka Statybos techninių reikalavimų reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms“ (toliau – STR 2.03.01:2001) reikalavimų, statiniai turi atitikti ne mažiau kaip 2 reikalavimus, pateikiamus Aprašo 25.1–25.6 papunkčiuose (atitikčiai projektų atrankos kriterijams įvertinti pildomas Aprašo 2 priedas):

22.2.1. įrengiami pandusai, atitinkantys STR 2.03.01:2001 116-117 punktų reikalavimus; pritaikomi išorės laiptai, įrengiamos atramos, turėklai;

22.2.2. išorės ir vidaus durys turi atitikti STR 2.03.01:2001 136 punkto reikalavimus, būti lengvai varstomos arba slankiojančiosios. Lauko durų slenkstis turi būti ne aukštesnis kaip 20 mm.;

22.2.3. prie pagrindinio įėjimo durų montuojami kojų valymo įtaisai turi būti įgilinti taip, kad jų paviršius sutaptų su dangos paviršiumi;

22.2.4. kiekviename sektorinio praktinio mokymo centro ar jam priklausančio bendrabučio pastatų aukšte žmonėms su negalia turi būti pritaikytas bent vienas (atskirai vyrams ir moterims arba vienas - skirtas tiktai žmonėms su negalia) sanitarinis mazgas. Kabinų patalpoje žmonėms su negalia turi būti pritaikyta ne mažiau kaip viena kabina;

22.2.5. jei sektorinio praktinio mokymo centro ar jam priklausančio bendrabučio pastate numatoma įrengti dušus, turi būti užtikrinta prieiga prie dušo patalpos (t.y. į aukštą, kuriame įrengti dušai užtikrintas patekimas liftu ar kitu žmogui su negalia pritaikytu būdu, koridoriaus plotis turi būti ne mažesnis kaip 1 500 mm), taip pat bent viena dušo kabina turi būti pakankamo dydžio įvažiuoti ir apsisukti žmogui neįgaliojo vežimėlyje, šioje dušo kabinoje esanti dušo įranga turi būti lengvai pasiekiama iš sėdimos pozicijos);

22.2.6. jei sektoriniame praktinio mokymo centre planuojama įrengti liftus, jų valdymo skydeliai ir (arba) mygtukai turi būti iš sėdimos padėties lengvai pasiekiamame aukštyje, visi mygtukai ir lifto valdymo skydeliai turi turėti iškilias detales, tinkamas žmonėms su regos negalia.

 23. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

24. Pagal šį Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.

**IV SKYRIUS**

 **TINKAMŲ FINANSUOTI PROJEKTO IŠLAIDŲ IR FINANSAVIMO**

**REIKALAVIMAI**

25. Projekto išlaidos turi atitikti Projektų taisyklių VI skyriuje (pagal Aprašą Projektų taisyklių 405.2 papunktyje nustatytas reikalavimas išankstinėms sąskaitoms pateikti rangovo, prekių tiekėjo ar paslaugų teikėjo gautą kredito įstaigos išankstinio mokėjimo grąžinimo garantiją, laidavimo ar laidavimo draudimo dokumentą, netaikomas) ir Rekomendacijose dėl projektų išlaidų atitikties Europos Sąjungos struktūrinių fondų reikalavimams, išdėstytus projekto išlaidoms taikomus reikalavimus.

26. Didžiausia galima projekto finansuojamoji dalis sudaro 100 proc. visų tinkamų finansuoti projekto išlaidų.

27. Kiekvienai profesinio mokymo įstaigai skirta lėšų suma projekte turi būti paskirstyta atsižvelgiant į lentelėje pateiktas proporcijas:

|  |  |  |  |
| --- | --- | --- | --- |
|  |  |  |  |
| Eil. Nr.  | Profesinio mokymo įstaigos pavadinimas | Profesinio mokymo įstaigai skirtų lėšų leistinas pasiskirstymas procentais nuo bendros sumos : |
| Papildomai įrangai įsigyti  | Patalpų (dirbtuvių) renovacijai  | Bendrabučio renovacijai |
| 1. | **Vilniaus technologijų ir verslo profesinio mokymo centras** Energetikos sektorinio praktinio mokymo centro plėtra | 47 | 0  | 53 |
| 2. | **Vilniaus geležinkelio transporto ir verslo paslaugų mokykla** Geležinkelio transporto specialistų rengimo sektorinio praktinio mokymo centro plėtra | 84 | 16 | 0  |
| 3. | **Vilniaus turizmo ir prekybos verslo mokykla** VTPVM prekybos ir verslo skyriaus sektorinio praktinio mokymo centro infrastruktūros gerinimas | 35 | 25 | 40 |
| 4. | **Vilniaus paslaugų verslo darbuotojų profesinio rengimo centras**  Aptarnavimo paslaugų sektorinio praktinio mokymo centro plėtra | 36 | 64 | 0  |
| 5. | **Viešoji įstaiga Vilniaus Jeruzalės darbo rinkos mokymo centras** Suvirinimo sektorinio praktinio mokymo centro plėtra | 57 | 0 | 43 |
| 6. | **Viešoji įstaiga Vilniaus statybininkų rengimo centra**s Vilniaus statybos sektoriaus praktinio mokymo centro plėtra | 55 | 30 | 15 |
| 7. | **Vilniaus automechanikos ir verslo mokykla** Modernaus variklinių transporto priemonių techninės priežiūros ir remonto mokymo centro kūrimas | 55 | 45 | 0  |
| 8. | **Viešoji įstaiga Elektrėnų profesinio mokymo centras** VšĮ Elektrėnų profesinio mokymo centro Energetikos sektorinio praktinio mokymo centro plėtra | 20 | 10 | 70 |
| 9. | **Kauno technikos profesinio mokymo centras** Medienos technologijų ir baldų gamybos inovacijų praktinio mokymo centro plėtra | 70 | 30 | 0 |
| 10. | **Ukmergės technologijų ir verslo mokykla** Medienos technologijų ir baldų gamybos inovacijų praktinio mokymo centro plėtra | 36 |  0 | 64 |
| 11. | **Kauno technikos profesinio mokymo centras** Variklinių transporto priemonių remonto praktinio mokymo centro plėtra | 65 | 35 |  0 |
| 12. | **Karaliaus Mindaugo profesinio mokymo centras** Kirpimo, grožio ir susijusių paslaugų sektorinis praktinio mokymo centras | 55 | 25 | 20 |
| 13. | **Kauno maisto pramonės ir prekybos mokymo centras** Maisto pramonės (mėsos ir duonos-konditerijos) sektorinio praktinio mokymo centro plėtra | 55 | 45 | 0 |
| 14. | **Kauno maisto pramonės ir prekybos mokymo centra**s Viešbučių ir restoranų sektorinio praktinio mokymo centro plėtra | 80 | 20 | 0 |
| 15. | **Kauno statybos ir paslaugų mokymo centras** Statybos sektorinis praktinio mokymo centro (SPMC) infrastruktūros plėtra | 30 | 70 | 0 |
| 16. | **Klaipėdos turizmo mokykla** Klaipėdos turizmo mokyklos infrastruktūros gerinimas | 30 |  0 | 70 |
| 17. | **Klaipėdos technologijų mokymo centra**s Klaipėdos siuvimo ir paslaugų verslo mokyklos tekstilės produkcijos gamybos sektorinio praktinio mokymo centro infrastruktūros gerinimas | 3 | 2 | 95 |
| 18. | **Viešoji įstaiga Klaipėdos profesinio mokymo ir reabilitacijos centra**s Inžinerinės pramonės sektoriaus praktinio mokymo plėtra VšĮ Klaipėdos laivų statybos ir remonto mokykloje | 100 | 0 | 0 |
| 19. | **Viešoji įstaiga Klaipėdos profesinio mokymo ir reabilitacijos centras** VšĮ Klaipėdos profesinio mokymo ir reabilitacijos centro mokomųjų erdvių rekonstrukcija | 30 | 40 | 30 |
| 20. | **Klaipėdos paslaugų ir verslo mokykla** Klaipėdos paslaugų ir verslo mokyklos variklinių transporto priemonių sektorinio praktinio mokymo centro infrastruktūros plėtra | 12 |  0 | 88 |
| 21. | **Šilutės žemės ūkio mokykla** Žuvininkystės sektorinio praktinio mokymo centro plėtra | 25 |  0 | 75 |
| 22. | **Šiaulių profesinio rengimo centra**s Didmeninės ir mažmeninės prekybos sektorinio praktinio mokymo centro Šiaulių profesinio rengimo centre plėtra | 15 |  0 | 85 |
| 23. | **Šiaulių profesinio rengimo centra**s Statybos sektorinio praktinio mokymo centro Šiaulių profesinio rengimo centre plėtra | 15 |  0 | 85 |
| 24. | **VšĮ Šiaulių darbo rinkos mokymo centras** Transporto sektoriaus darbuotojų sektorinio praktinio mokymo centro (SPMC) modernizavimas ir plėtra | 100 | 0  |  0 |
| 25. | **Joniškio žemės ūkio mokykla** Šiaurės Lietuvos žemės ūkio technologijų ir technikos praktinio mokymo centro Joniškio žemės ūkio mokykloje plėtra | 50 | 25 | 25 |
| 26. | **Panevėžio Margaritos Rimkevičaitės paslaugų ir verslo mokykla** Prekybos sektoriaus praktinio mokymo centro Panevėžio prekybos ir paslaugų verslo mokykloje plėtra | 40 | 8 | 52 |
| 27. | **VšĮ Panevėžio profesinio rengimo centras** Statybos sektorinio praktinio mokymo centro plėtra VšĮ Panevėžio profesinio rengimo centre | 35 | 15 | 50 |
| 28. | **VšĮ Panevėžio darbo rinkos mokymo centras** Panevėžio DRMC transporto sektoriaus praktinio mokymo centro plėtra | 100 |  0 | 0  |
| 29. | **VšĮ Panevėžio profesinio rengimo centra*s*** Transporto sektorinio praktinio mokymo centro plėtra | 100 |  0 | 0  |
| 30. | **VšĮ Panevėžio darbo rinkos mokymo centras** Panevėžio DRMC viešbučių, restoranų ir viešojo maitinimo sektoriaus praktinio mokymo centro plėtra | 95 | 5 |  0 |
| 31. | **VšĮ Alantos technologijos ir verslo mokykla** Žemės ūkio sektorinio praktinio mokymo centro kūrimo tąsa Alantos technologijos ir verslo mokykloje | 32 | 32 | 36 |
| 32. | **Utenos regioninis profesinio mokymo centras** Profesinio mokymo prieinamumo gerinimas Utenos sektoriniame maisto pramonės praktinio mokymo centre  | 15 | 0  | 85 |
| 33. | **Utenos regioninis profesinio mokymo centras** Utenos prekybos sektorinio praktinio mokymo centro kompiuterinės ir kompiuterinės programinės įrangos atnaujinimas ir infrastruktūros praplėtimas | 33 | 67 |  0 |
| 34. | **Visagino technologijos ir verslo profesinio mokymo centras** Energetikos sektorinio praktinio mokymo plėtra\* | 20 | 10 | 70 |
| 35. | **Alytaus profesinio rengimo centras** Inžinierinės pramonės (SPMC) teikiamų paslaugų vystymas | 53 |  0 | 47 |
| 36. | **Alytaus profesinio rengimo centras** Modernios darbų saugos ir statybos praktinio mokymo plėtra | 100 |  0 | 0  |
| 37. | **Marijampolės profesinio rengimo centras** MPRC Žemės ūkio technologijų sektorinio praktinio mokymo centro plėtra | 100 |  0 |  0 |
| 38. | **Marijampolės profesinio rengimo centras** MPRC Melioracijos (kelių statybos/remonto) transporto darbuotojų sektorinio praktinio mokymo centro plėtra | 40 |  0 | 60 |
| 39. | **VšĮ Telšių regioninis profesinio mokymo centras** VšĮ Telšių regioninio profesinio mokymo centro infrastruktūros plėtra Telšių statybos praktinio mokymo centre | 100 |  0 | 0 |
| 40. | **Plungės technologijų ir verslo mokykla** Plungės technologijų ir verslo mokyklos Žemės ūkio technikos eksploatacijos, priežiūros ir remonto sektorinio centro plėtra | 34 | 31 | 35 |
| 41. | **Ukmergės technologijų ir verslo mokykla** Karjerų, statybos, sunkiasvorės technikos eksploatavimo ir remonto sektorinio praktinio mokymo centro plėtra Ukmergės technologijų ir verslo mokykloje | 100 | 0  |  0 |

\*Lentelėje pateikiamos procentinės reikšmės gali svyruoti ne daugiau kaip 10 vienetų.

\*\* Atitiktį lentelėje nurodytam lėšų pasiskirstymui projektuose vertina Ministerija prieš tai, kai projektas įtraukiamas į valstybės projektų sąrašą.

28. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo.

29. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.

30. Pagal Aprašą tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| **Išlaidų kategorijos Nr.** | **Išlaidų kategorijos pavadinimas** | **Reikalavimai ir paaiškinimai** |
| **1.** | **Žemė** | Netinkama finansuoti. |
| **2.** | **Nekilnojamasis turtas** | Netinkama finansuoti. |
| **3.** | **Statyba, rekonstravimas, remontas ir kiti darbai** | Naujų pastatų, naujų pastato aukštų, rūsių ar priestatų statybos išlaidos yra tinkamos finansuoti tik tuomet, kai tokių išlaidų būtinumas yra pagrindžiamas investicijų projekte ir jos yra nurodytos patvirtintame projektiniame pasiūlyme. |
| **4.** | **Įranga, įrenginiai ir kitas turtas** | Tinkama finansuoti. |
| **5.** | **Projekto vykdymas** | Tinkamos finansuoti tik investicinio projekto parengimo išlaidos. Projektinio pasiūlymo ir paraiškos parengimo (pildymo) išlaidos netinkamos finansuoti. |
| **6.** | **Informavimas apie projektą**  | Tinkamos finansuoti tik privalomos informavimo apie projektą priemonės pagal Projektų taisyklių 37 skirsnio 450 punktą. |
| **7.** | **Netiesioginės išlaidos ir kitos išlaidos pagal fiksuotąją projekto išlaidų normą** | Netiesioginėms projekto išlaidoms apmokėti taikoma fiksuotoji projekto išlaidų norma apskaičiuojama pagal Projektų taisyklių 10 priedą. |

Pastaba: Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.

31. Projektinio pasiūlymo ir paraiškos parengimo išlaidos yra netinkamos finansuoti, išskyrus projektinio pasiūlymo priedo – investicijų projekto, parengimo / pirkimo išlaidas, jeigu šios išlaidos yra patirtos ne anksčiau kaip 2014 m. sausio 1 d. Šio priedo rengimo / pirkimo išlaidas pareiškėjas gali įtraukti į projekto biudžetą.

32. Pajamoms iš projekto veiklų, gautoms projekto įgyvendinimo metu ir po projekto finansavimo pabaigos, taikomi reikalavimai nustatyti Projektų taisyklių 36 skirsnyje.

33. Įgyvendinant projektų veiklas vykdančiojo personalo darbo užmokesčio už kasmetines atostogas ir (ar) kompensacijos už nepanaudotas kasmetines atostogas išmokos bei papildomų poilsio dienų išmokos apmokamos taikant kasmetinių atostogų išmokų ir papildomų poilsio dienų išmokų fiksuotąją normą, kuri nustatoma atsižvelgiant į konkrečiam darbuotojui priklausantį kasmetinių atostogų dienų skaičių, jam nustatytos darbo savaitės trukmę bei jam suteiktų papildomų poilsio dienų trukmę. Fiksuotoji norma nustatyta vadovaujantis 2016 m. sausio 19 d. Lietuvos Respublikos finansų ministerijos patvirtinta Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita, kuri skelbiama ES struktūrinių fondų svetainėje <http://www.esinvesticijos.lt/lt/dokumentai/supaprastinto-islaidu-apmokejimo-tyrimai>.

34. Pagal fiksuotąsias normas apmokamos projekto išlaidos turi atitikti Projektų taisyklių 35 skirsnio nuostatas.

**V SKYRIUS**

 **PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

35. Galimi pareiškėjai iki Ministerijos kvietime teikti projektinį pasiūlymą nustatytos datos Ministerijai turi raštu pateikti projektinį pasiūlymą pagal formą, nustatytą Valstybės projektų atrankos tvarkos apraše, kuris skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt).

36.Galimi pareiškėjai kartu su projektiniu pasiūlymu turi pateikti investicijų projektą, parengtą pagal Investicijų projektų rengimo metodiką, kuri skelbiama ES struktūrinių fondų svetainėje www.esinvesticijos.lt, jei projektu siekiama investuoti į turtą arba infrastruktūrą, reikalingą viešosioms paslaugoms, kaip jos apibrėžtos Viešojo administravimo įstatyme, teikti, ir projektui įgyvendinti suplanuotų investicijų į nurodytus investavimo objektus išlaidų suma, išskyrus (atėmus) joms tenkantį pirkimo ir (arba) importo pridėtinės vertės mokestį ir išlaidas, kurios apmokamos supaprastintai pagal iš anksto nustatytus dydžius (fiksuotuosius įkainius, fiksuotąsias sumas arba fiksuotąsias normas), viršija 300 000,00 eurų. Kartu pateikiamas į elektroninę laikmeną įrašytas investicijų projektas, taip pat jo priedai – sąnaudų ir naudos analizės ir (arba) sąnaudų efektyvumo analizės rezultatų lentelės MS Excel formatu. Investicijų projekte turi būti išnagrinėtos ir palygintos Investicijų projektų rengimo metodikos 4 priedo lentelėje „Minimaliai privalomos išnagrinėti ir palyginti projekto įgyvendinimo alternatyvos pagal investavimo objekto tipą“ nurodytos projekto įgyvendinimo alternatyvos. Pareiškėjas savo nuožiūra gali nagrinėti ir kitas (papildomas) alternatyvas.

37.Ministerija, įvertinusi projektinius pasiūlymus, priims sprendimą dėl valstybės projektų sąrašo (-ų) sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjai, kurių projektai įtraukti į valstybės projektų sąrašą, įgis teisę teikti paraišką finansuoti projektą.

38. Siekdamas gauti finansavimą, pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainėje www.esinvesticijos.lt. skiltyje „Finansavimas / Planuojami valstybės (regionų) projektai“ prie konkretaus planuojamo projekto „Susijusių dokumentų“.

39. Pareiškėjas pildo paraišką ir kartu su Aprašo 43 punkte nurodytais priedais iki valstybės projektų sąraše nustatyto termino teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – įgyvendinančiajai institucijai raštu (kartu pateikdamas į elektroninę laikmeną įrašytą paraišką ir jos priedus) Projektų taisyklių 12 skirsnyje nustatyta tvarka.

40. Jeigu vadovaujantis Aprašo 39 punktu paraiška teikiama raštu, ji gali būti teikiama vienu iš šių būdų:

40.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiant į elektroninę laikmeną įrašytą paraišką ir priedus). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

40.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas saugiu elektroniniu parašu. Kai paraiška teikiama pastaruoju būdu, kartu teikiami dokumentai ir (ar) skaitmeninės pridedamų dokumentų kopijos elektroniniu parašu gali būti netvirtinami.

41. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

42. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie tai informuoja pareiškėjus per DMS, jei nėra įdiegtos DMS funkcinės galimybės arba jos laikinai nėra užtikrintos – raštu.

43. Kartu su paraiška pareiškėjas turi pateikti šiuos priedus (Aprašo 43.1–43.4 papunkčiuose nurodytų paraiškos priedų formos skelbiamos ES struktūrinių fondų svetainės [www.esinvesticijos.lt](http://www.esinvesticijos.lt) skiltyje „Dokumentai“, ieškant dokumento tipo „paraiškų priedų formos“):

43.1. partnerio (-ių) deklaraciją (-as), jei projektą numatyta įgyvendinti kartu su partneriais (Partnerio deklaracijos forma integruota į pildomą paraiškos formą);

43.2. klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo PVM išlaidas pripažinti tinkamomis finansuoti, t. y. įtraukia šias išlaidas į projekto biudžetą ;

43.3. informaciją apie projektui taikomus aplinkosauginius reikalavimus. Šis paraiškos priedas pildomas ir teikiamas kartu su paraiška, kai projekte planuojama ūkinė veikla, kaip ji apibrėžta Lietuvos Respublikos planuojamos ūkinės veiklos poveikio aplinkai vertinimo įstatymo 2 straipsnio 2 dalyje, gali turėti poveikį aplinkai arba yra susijusi su „Natura 2000“ teritorijomis;

43.4. informaciją apie iš Europos Sąjungos struktūrinių fondų lėšų bendrai finansuojamų projektų gaunamas pajamas. Šis paraiškos priedas pildomas ir teikiamas kartu su paraiška, kai iš ERPF finansuojamo projekto tinkamų finansuoti išlaidų suma iki pajamų įvertinimo viršija 1 mln. eurų;

43.5. dokumentus, pagrindžiančius projekto biudžeto pagrįstumą (komercinius pasiūlymus, nuorodas į viešai prieinamas rinkos kainas, statybos skaičiuojamosios kainos objektines ir lokalines sąmatas, pasirašytas sutartis, jeigu įvykdyti viešieji pirkimai ir kitus išlaidas pagrindžiančius dokumentus);

43.6. viešųjų pirkimų, viršijančių tarptautinio pirkimo vertę, apibrėžtą Lietuvos Respublikos viešųjų pirkimų įstatymo 11 straipsnyje, kurių prašoma finansuoti projekte suma viršija 175 000,00 eurų (vieną šimtą septyniasdešimt penkis tūkstančius eurų 00 ct) dokumentus, jeigu šie pirkimai teikiant projekto paraišką yra įvykdyti;

43.7. pagrindinio projekto pirkimo, kurio prašoma finansuoti projekte suma sudaro didžiausią projekto biudžeto dalį, dokumentus, jeigu šis pirkimas teikiant projekto paraišką yra įvykdytas;

43.8. planuojamos ūkinės veiklos poveikio aplinkai vertinimo ataskaitą ir atsakingos institucijos sprendimą, jei vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, privaloma atlikti poveikio aplinkai vertinimą, ar atrankos išvadą;

43.9. atsakingos institucijos Planų ar programų įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvadą, jei planuojama veikla susijusi su įsteigtomis ar potencialiomis „Natura 2000“ teritorijomis ar artima tokių teritorijų aplinka;

43.10. jei pareiškėjas (partneris) projekto įgyvendinimo metu planuoja vykdyti statybos darbus ir statinys ar žemės sklypas yra naudojamas pagal panaudos / nuomos sutartį, pareiškėjas turi pateikti panaudos / nuomos sutartį ir panaudos davėjo / nuomotojo raštišką sutikimą vykdyti projekto veiklas, jeigu panaudos / nuomos sutartyje toks sutikimas nenumatytas;

43.12. pareiškėjo ir (ar) partnerio (-ių) nuosavo įnašo finansavimo šaltinius (pareiškėjo / partnerio įnašą ir netinkamų išlaidų padengimą) pagrindžiančius dokumentus, jeigu pareiškėjo (partnerio) nuosavas įnašas ir (ar) netinkamos išlaidos numatytos paraiškoje.

43.11. informaciją, reikalingą projekto atitikčiai projektų atrankos kriterijams įvertinti.45. Jeigu yra parengtas techninis projektas, jis teikiamas kartu su paraiška per DMS elektronine forma (PDF formatu). Jeigu DMS funkcinės galimybės nepakankamos ar laikinai neužtikrinamos, techninis projektas elektroninėje laikmenoje (PDF formatu) teikiamas įgyvendinančiajai institucijai raštu (su lydraščiu, kuriame nurodomas paraiškos kodas, projekto pavadinimas, teikiamo dokumento pavadinimas, data ir numeris).

45. Aprašo 43 punkte nurodyti priedai turi būti teikiami per DMS. Jei priedai teikiami ne kartu su paraiška, jie turi būti pateikti iki paraiškai teikti nustatyto termino paskutinės dienos.

46. Paraiškų pateikimo paskutinė diena nustatoma valstybės projektų sąraše, kuris skelbiamas ES struktūrinių fondų svetainėje www.esinvesticijos.lt.

47. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta įgyvendinančiosios institucijos siunčiamame pasiūlyme teikti paraiškas pagal valstybės projektų sąrašą*.*

48. Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede nustatytus reikalavimus.

49. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.

50. Paraiška atmetama neprašius pareiškėjo pateikti papildomų duomenų ar dokumentų, papildyti ar patikslinti paraiškoje pateiktos informacijos, jei paraiška neatitinka bent vieno Aprašo 1 priede nustatyto bendrojo projekto reikalavimo.

51. Paraiškos vertinamos ne ilgiau kaip 60 dienų nuo valstybės projekto paraiškos gavimo dienos*.*

52. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą įgyvendinančioji institucija informuoja pareiškėjus per DMS, jei nėra įdiegtos DMS funkcinės galimybės arba jos laikinai nėra užtikrintos – raštu.

53. Paraiška atmetama dėl priežasčių, nustatytų Apraše ir Projektų taisyklių 14–16 skirsniuose, juose nustatyta tvarka. Apie paraiškos atmetimą pareiškėjas informuojamas per DMS, jei nėra įdiegtos DMS funkcinės galimybės arba jos laikinai nėra užtikrintos – raštu per 3 darbo dienas nuo sprendimo dėl paraiškos atmetimo priėmimo dienos.

54. Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

55. Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių 17 skirsnyje nustatyta tvarka.

56. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos per DMS, jei nėra įdiegtos DMS funkcinės galimybės arba jos laikinai nėra užtikrintos – raštu, pateikia šį sprendimą pareiškėjams.

57. Pagal Aprašą finansuojamiems projektui įgyvendinti bus sudaromos dvišalės projektų sutartys tarp pareiškėjo ir įgyvendinančiosios institucijos.

58. Ministerijai priėmus sprendimą dėl projekto finansavimo, įgyvendinančioji institucija Projektų taisyklių 18 skirsnyje nustatyta tvarka pagal Projektų taisyklių 4 priede nustatytą formą parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą.

59. Projekto sutarties originalas gali būti rengiamas ir teikiamas, vienu iš žemiau nurodytų būdų, priklausomai nuo to, kokią šio dokumento formą pasirenka projekto vykdytojas:

59.1. kaip pasirašytas popierinis dokumentas;

59.2. kaip elektroninis dokumentas, pasirašytas elektroniniu parašu.

**VI SKYRIUS**

 **PROJEKTŲ ĮGYVENDINIMO REIKALAVIMAI**

60. Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.

61. 5 metus po projekto finansavimo pabaigos turi būti užtikrintas investicijų tęstinumas Projektų taisyklių 27 skirsnyje nustatyta tvarka.

62. Projekto sutartyje nustatomi terminai iki kada projekto vykdytojas turi pasirašyti projekto pirkimo, kurio planuojamos pirkimo sutarties vertė, finansuojama projekto lėšomis, yra didžiausia projekte, sutartį.

63. Projekto sutartyje nustatomas privalomas finansinis projekto lėšų įsisavinimo spartos rodiklis t. y. nurodoma privaloma įsisavinti procentinė lėšų dalis nuo visų projektui įgyvendinti skirtų projekto finansavimo lėšų per 12, 24 mėnesius nuo projekto sutarties pasirašymo dienos.

64. Jeigu projekto vykdytojas nevykdo Aprašo 62, 63 punktuose nustatytų reikalavimų, įgyvendinančioji institucija, suderinusi su Ministerija, turi teisę vienašališkai nutraukti projekto sutartį.

65. Projektui gali būti skiriamas papildomas finansavimas ir (arba) leidžiama panaudoti sutaupytas lėšas Projektų taisyklių 20 skirsnyje nustatyta tvarka ir įvertinus, kaip projekto vykdytojas vykdo projekto sutartyje nustatytus įsipareigojimus:

65.1 ar projekto įgyvendinimas vykdomas pagal projekto sutartyje nustatytą projekto veiklų įgyvendinimo grafiką;

65.2 ar pasiektas projekto sutartyje nustatytas finansinis projekto lėšų įsisavinimo spartos rodiklis;

65.3 ar pasiekti tarpiniai ir galutiniai stebėsenos rodikliai projekto sutartyje nustatytais terminais.

66. Projekto vykdytojas gali apdrausti projekto įgyvendinimui skirtą ilgalaikį materialųjį turtą, kuris įsigytas ar sukurtas iš projektui skirto finansavimo lėšų, maksimaliu turto atkuriamosios vertės draudimu nuo visų galimų rizikos atvejų. Turtas gali būti apdraustas Projekto įgyvendinimo laikotarpiui nuo tada, kai yra sukuriamas ar įsigyjamas. Draudiminio įvykio atveju Projekto vykdytojas turi atkurti prarastą turtą, taip pat turi užtikrinti, kad tokio įsipareigojimo laikytųsi ir partneris (-iai).

**VII SKYRIUS**

 **APRAŠO KEITIMO TVARKA**

67. Aprašo keitimo tvarka nustatyta Projektų taisyklių 11 skirsnyje.

68. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

**\_\_\_\_\_\_\_\_\_\_\_\_\_\_\_\_\_\_\_**